Հուավեյ

Հուավեյ Թեքնոլոջիս (չինարեն՝ 華為技術有限公司, հիերոգլիֆների պարզեցմամբ՝ 华为技术有限公司, փինյին՝ Huáwèi Jìshù Yǒuxiàn Gōngsī, Պալլադիի տառադարձության համակարգով՝ Հուավեյ ցզիշու յուսյան գունսի), հեռուստահաղորդակցության ոլորտում ամենամեծ չինական ընկերություններից։ Հիմնադրել է Չինաստանի ազգային ազատագրական բանակի նախկին անդամ Ժեն Չժենֆեյը։ 1987 թվականին։


== Գործունեություն ==

Հուավեյ արտադրանքն ներառում է՝

Անլար ցանցային սարքավորումներ(LTE/HSDPA/W-CDMA/EDGE/GPRS/GSM, CDMA2000 1xEV-DO/CDMA2000 1X, TD-SCDMA),
Բազային ցանցային սարքավորումներ (IMS, Mobile Softswitch, NGN),
Ցանցային սարքավորումներ (FTTx, xDSL, օպտիկական սարքավորումներ, ցանցային անջատիչներ),
Հավելվածներ և ապարատային անվտանգություն (IN, բջջային տվյալների տեղափոխման ծառայություններ, BOSS),
տերմինալներ (UMTS/CDMA)։2006 թվականին ընկերությունը ցույնց տվեց աճ նոր սերնդի ցանցերի ոլորտում, ներառյալ նաև 3G ցանցում։
2012 թվականի սկզբին ընկերությունում աշխատում էր 110 000 մարդ։ Դեռ 2010 թվականին ընկերությունը ուներ 8 մարզային գրասենյակ և 100 մասնաճյուղ ամբողջ աշխարհում։ Հուավեյն ունի 20 գիտահետազոտական կենտրոն տարբեր երկրներում՝ ներառյալ Չինաստան, ԱՄՆ, Գերմանիա, Թուրքիա, Հնդկաստան, Շվեդիա և Ռուսաստան։ Ընկերությունը ստեղծել է ժամանակակից ինովացիոն կենտրոններ Vodafone Group, BT Group, Telecom Italia, France Telecom, Telefonica, Deutsche Telekom ընկերությունների հետ։
Ամեն տարի Հուավեյն ներդրում է կատարում ստորագրված պայմանագրերի գումարի 10%-ից ոչ քիչ ($1,26 միլիարդ) հետազոտությունների և զարգացման մեջ՝ մնալով արտոնագրային հայտեր ներկայացրած (26,8 հազար) ամբողջ աշխարհի ընկերությունների թվում։
2010 թվականի սեպտեմբերի 21-ին Հոնկոնգում Հուավեյն ներկայացրեց նախատիպը չունեցող DSL (Digital Subscriber Line)` 700 Մբիթ վայրկյանում։ Այդ ցուցագրումը համարվում է առաջինը իր դասում։ Ընկերության կարծիքով՝ SuperMIMO տեխնոլոգիայի շնորհիվ (համակարգ բազմաթիվ մուտքերով և ելքերով) այդ որոշումը թույլ է տալիս օպերատորներին կառուցել արդյունավետ և զարգացված ցանցեր՝ բարձր անցելիության մակարդակով։ Այդ օրինակը գերազանցում էր մյուս բոլոր DSL օրինակներին։
2015 թվականին ընկերությունը դարձավ աշխարհում սմարթֆոնների երրորդ ամենամեծ արտադրողը։ 


=== Գործունեության հիմնական ցուցանիշներ ===
Եկամուտը 2007 թվականին - $12,5 միլիարդ (աճել է 48 %-ով ի համեմատ 2006 թվականի)։ 2007 թվականին կնքված պայմանագրերի մեծ մասը՝ շուրջ 72 %, ընկերությունը կնքել է միջազգային շուկաների հետ։ Նոր պայմանագրերի շուրջ 45 %-ը UMTS/HSDPA ինֆրակառուցվածքի ստեղծմանն է օգտագործվել, իսկ 44,8 %-ը՝ CDMA ցանցերի կառուցմանը։ Հուավեյ պատվիրատուների 50-ից 35-ը աշխարհի հզորագույն օպերատորային կապերից են։ 2007 թվականին ընկերությունը ստորագրել է 34 պայմանագիր՝ ծառայությունների կառավարման ոլորտում՝ ներառյալ պայմանագրեր Vodafone, China Mobile, Etisalat և MNT Group-ի հետ։
Եկամուտը 2008 թվականին - $23,3 միլիարդ (46 % աճ), զուտ շահույթ - $1,15 միլիարդ։ 2008 թվականին ընկերության օպերացիոն շահութաբերությունը աճել է 3 %-ից մինչև 13 %։
Եկամուտը 2009 թվականին - $21.5 միլիարդ (7,7 % նվազում)։ Ընկերության զուտ շահույթը, համեմատած նախորդ տարվա, աճել է 2,3 անգամ և դարձել $2,7 միլիարդ։ Վաճառքից հասույթ՝ $21,8 միլիարդ (19 % աճ)։ Զուտ շահութաբերությունը՝ 12,2 %։


== Ընկերության գործունեության քննադատություն ==


=== Արդյունաբերական լրտեսություն և տեխնոլոգիաների ոչ թույլատրելի պատճենահանում ===
Ընկերությունը մի քանի անգամ քննադատվել է արտադրանքի զարգացման անարդար մեթոդներ օգտագործելու համար։
Մասնավորապես 2003 թվականին Տեխասի դատարանում քննական հայց է ներկայացրել Cisco Systems ընկերությունը, որի մեղադրյալներն էին Huawei Technologies-ը և 3COM-ը։ Հայցում հաստատվում էր, որ VR օպերացիոն համակարգը և Quidway երթուղղիչը պատճենահանված են Cisco Systems-ին պատկանող տեքստերից։ Հայտում կային նաև ապացույցներ, որոնք ներառում էին կոդային նույնական օրինակներ, գործընթացների նույնական անվանումներ։ Այս դատական հայցը ավարտվել է հաշտությամբ։
2004 թվականին ընկերության աշխատակիցը՝ Ժու Իբինը(Zhu Yibin), ձերբակալվել է SuperComm ցուցահանդեսում անվտանգության աշխատակիցների կողմից։ Վերջինս փորձել էր նկարել մրցակից ընկերության սարքավորումները։ Ժու Իբինը ցուցահանդեսին գրանցված էր որպես Weihua ընկերության ներկայացուցիչ։
Երկու դեպքերում էլ Huawei ընկերությունը պաշտոնապես հանձնել է անբարեխիղճ աշխատողների պատասխանատվությունը (անգլ.՝ rogue employees)։


=== Առևտրային լրտեսություն ===
2009 թվականի փետրվարին Excelcomindo Pratama հնդկական հեռախոսակապի օպերատորի մամուլի ծառայությունը հաղորդել է Հուավեյ ընկերության աշխատակցի ձերբակալության մասին, ով փորձել էր պատճենահանել ծառայողական փաստաթղթերը։


=== Անարդար գովազդ ===
Ընկերությունը հայտարարում է, որ «հիմնական արտադրությունը պատրաստվում է ASIC միկրոսխեմայի հիման վրա, որպեսզի ապահովվի համարժեք որակը և տնտեսական օգուտները»։ Ընկերության այս հայտարարությունը ուղղակիորեն հակասում է միկրոսխեմա պատրաստող ընկերությունների (EZChip, Xelerated և Dune Networks) տվյալներին։ 2004 թվականի հոկտեմբերին Huawei-ն առանձնացրեց միկրոսխեմաների զարգացումը որպես առանձին ընկերություն HiSilicon, սակայն այն չի համարվում ցանցային պրոցեսորների արտադրող։
Ընկերության ստանդարտ պրակտիկան համարվում է «նոր սերնդի» սարքավորումների ցուցադրությունը, որոնք «ժամանակավոր ենթակա չեն» վաճառքի համար։ 2010 թվականին այդ սարքավորումներից ամենահայտնին համարվում էր 100 Գբիթ վայրկյանում լուծումը։


== Տես նաև ==
Huawei Symantec - Huawei և Symantec ընկերությունների միասնական ընկերություն


== Ծանոթագրություններ ==


== Արտաքին հղումներ ==
«Չինական ընկերությունը հետաքրքրված է Հայաստանի ՏՏ ոլորտով». Վահան Մարտիրոսյանը հանդիպել է «Հուավեյ Արմենիա» չինական ընկերության տնօրենին
Հայաստանը «Խելացի քաղաք» պիլոտային ծրագրի շրջանակում կգործակցի «Հուավեյ թեքնոլոջիս» ընկերության հետ
huawei.com Հուավեյ. պաշտոնական կայք